இந்த வாரத்தின் இன்னொரு மோசமான போட்டியாளர் பாலாஜி. ‘கோபப்பட மாட்டேன், கெட்ட வார்த்தை பேச மாட்டேன்” என்று திருந்திய பாலாஜியாக அவர் பாவனை செய்தாலும், இது குறித்து நித்யாவுக்கு வாக்களித்திருந்தாலும் கூட தனது துர்குணங்களிலிருந்து அவரால் வெளியே வரவே முடியவில்லை. “இப்ப.. பாரேன்… ஜீவா பல்லைக் கடிப்பான்.. இப்ப பாரேன்.. அவனை அடிக்கப் போவான்” என்கிற ‘பசங்க’ பகோடாவாக மாறி மஹத்தைத் தூண்டி விட்டுக் கொண்டே இருந்தார். டேனியின் மீது அதிகமாகவும் அதற்கு அடுத்த நிலையில் வைஷ்ணவியின் மீதும் இவருக்குக் கடுப்பு அதிகமாக இருக்கிறது. “த்தூ.. ‘ என்று துப்பி..எரிச்சலுடன் புறம்பேசுமளவுக்கு அவர்களின் மீது ஆத்திரத்தில் இருக்கிறார். பழிவாங்கி விட்டாரோ என்று தோன்றினாலும், டேனி இவரை சிறைக்கு அனுப்ப முடிவெடுத்தது ஒருவகையில் நல்ல தேர்வு.